b"\n_START_ARTICLE_\nMaurice Jones-Drew\n_START_SECTION_\nNFL-ura\n_START_PARAGRAPH_\nJaguars varasi UCLA:n yliopistojoukkueessa pelanneen Jones-Drewin vuoden 2006 NFL:n varaustilaisuudessa toisella kierroksella yhteens\xc3\xa4 60. pelaajana. Yleisesti t\xc3\xa4m\xc3\xa4n oletettiin johtuneen Jones-Drewin pienest\xc3\xa4 koosta, jonka monet olettivat est\xc3\xa4v\xc3\xa4n h\xc3\xa4nen menestyksens\xc3\xa4 ammattilaiskentill\xc3\xa4, vaikka h\xc3\xa4nen taitonsa olivatkin yleisesti tiedossa. _NEWLINE_Tulokaskaudellaan h\xc3\xa4n tuli toiseksi parhaan hy\xc3\xb6kk\xc3\xa4\xc3\xa4v\xc3\xa4n tulokkaan \xc3\xa4\xc3\xa4nestyksess\xc3\xa4 Tennessee Titansin pelinrakentajan Vince Youngin j\xc3\xa4lkeen. Jones-Drew pelasi kahdeksan kautta Jacksonville Jaguarsissa. Tuona aikana h\xc3\xa4n rikkoi useita seuran enn\xc3\xa4tyksi\xc3\xa4 ja h\xc3\xa4net valittiin kolmesti liigan t\xc3\xa4hdist\xc3\xb6otteluun Pro Bowliin._NEWLINE_Kev\xc3\xa4\xc3\xa4ll\xc3\xa4 2014 Jones-Drew siirtyi kolmivuotisella sopimuksella Oakland Raidersiin. Kausi 2014 oli Jones-Drew'n uran huonoin. Kev\xc3\xa4\xc3\xa4ll\xc3\xa4 2015 h\xc3\xa4n ilmoitti lopettavansa ammattilaisuransa."